CELEX ID: 32011R0197
Publication Date: 2011-02-28

Document:
KOMISIJOS REGLAMENTAS (ES) Nr. 197/2011
2011 m. vasario 28 d.
kuriuo nustatoma galutinė kiaulienos laikymo privačiuose sandėliuose pagalbos, nustatytos Reglamentu (ES) Nr. 68/2011, paraiškų pateikimo data
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio a ir d dalis kartu su 4 straipsniu,
kadangi:
(1)
Laikymo privačiuose sandėliuose pagalba, suteikiama pagal 2011 m. sausio 28 d. Komisijos reglamentą (EB) Nr. 68/2011 dėl išankstinio kiaulienos laikymo privačiuose sandėliuose pagalbos sumos nustatymo (2), turėjo teigiamą poveikį kiaulienos rinkai. Tikimasi, kad kainos laikinai stabilizuosis.
(2)
Todėl kiaulienos laikymo privačiuose sandėliuose pagalba turėtų būti nutraukta ir, remiantis Reglamento (EB) Nr. 68/2011 3 straipsnio 4 dalimi, turėtų būti nustatyta galutinė paraiškų pateikimo data.
(3)
Siekiant teisinio aiškumo, Reglamentas (ES) Nr. 68/2011 turėtų būti panaikintas.
(4)
Siekiant išvengti spekuliavimo, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje.
(5)
Bendro žemės ūkio rinkų organizavimo vadybos komitetas savo nuomonės per pirmininko nustatytą laikotarpį nepateikė,
PRIĖMĖ ŠĮ REGLAMENTĄ:
1 straipsnis
Galutinė kiaulienos laikymo privačiuose sandėliuose pagalbos, numatytos Reglamentu (EB) Nr. 68/2011, paraiškų pateikimo diena yra 04/03/2011.
2 straipsnis
Reglamentas (ES) Nr. 68/2011 yra panaikinamas nuo 04/03/2011. Tačiau reglamentas bus toliau taikomas sutartims, sudarytoms pagal tą panaikintą reglamentą iki šio reglamento įsigaliojimo.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. vasario 28 d.

EuroVoc Classification:
Level 1: 100147
100157
100156
Level 2: 100254
100197
100245
100246
Level 3: 2972
2442
2737
4291
All Descriptors: 2624
2965
4288
4291
4692